༈ པདྨ་རཱ་གའི་ལྷུན་པོ་ལ། །ཉིན་བྱེད་འབུམ་གྱི་གོས་ཀླུབས་པ། །ཚེ་དང་ཡེ་ཤེས་
དཔག་ཏུ་མེད། །སྒྲིབ་བྲལ་སྤྱན་གྱིས་དུས་ཀུན་གཟིགས། །བདེ་གཤེགས་ལྗགས་ཀྱི་
པདྨ་ལས། །བསྔགས་བརྗོད་རྐང་དྲུག་སྙན་པའི་གླུ། །རྣ་བའི་བཅུད་གྱུར་བཅོམ་ལྡན་
325

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ཞ༽
འདས། །རྣམ་པར་རྒྱལ་མས་དགེ་ལེགས་སྩོལ། །གསོལ་བཏབ་གཟུངས་སྔགས་བཟླས་
ཙམ་གྱིས། །འཆི་བདག་མེ་ལོང་འཛིན་པ་ཡི། །ངལ་བ་གཏོང་བྱེད་འཕགས་མའི་ཞབས། །
ཡིད་བཞིན་འཁོར་ལོས་འགྲོ་འདི་སྲུངས། །བརྗོད་པ་རྣམ་དག་སྨྲ་བའི་ངག །དབང་ཕྱུག་
བློ་ལྡན་དགའ་སྐྱེད་པ། །སྐལ་བཟང་གདུལ་བྱ་རྒྱ་མཚོའི་མགོན། །རྡོ་རྗེ་ལྟ་བུར་བརྟན་
པར་ཤོག །ཐེག་ཆེན་ཆོས་ཀྱི་མྱུ་གུ་མཆོག །བྱང་ཆུབ་ལམ་གྱི་རིམ་པ་ཡི། །ལུགས་
འཛིན་དགེ་འདུན་འདུས་པའི་གླིང་། །སྲིད་མཐའི་བར་དུ་དར་བར་ཤོག །འཇིག་རྟེན་
གསུམ་གྱི་སྐྱེ་རྒུ་རྣམས། །རིང་པོའི་བར་དུ་འཚོ་བའི་ཚེ། །དཔལ་འབྱོར་ལོངས་སྤྱོད་
གནོད་སྦྱིན་ལྟར། །ཉམས་སུ་མྱོང་བའི་སྐལ་ལྡན་ཤོག །རྒྱལ་ཀུན་ངོ་(༢༡༨ན)བོ་བཙོང་ཁ་
པའི། །ཆོས་སྲིད་གཉིས་ལྡན་བསྟན་པ་ཡི། །གདུགས་དཀར་གྲིབ་མར་ལུས་ཅན་ཚོགས། །
ངལ་སོར་སྤྱོད་པའི་བཀྲ་ཤིས་ཤོག །ཅེས་རིང་འཚོ་དང་འབྲེལ་བའི་སྨོན་ལམ་ཚིགས་
བཅད་འདིའང་འཕྱོས་པ་ནམ་མཁའ་རྒྱ་མཚོས་ལམ་རིམ་པའི་ཚོགས་སུ་འཛུགས་རྩིས་
ཀྱིས་བསྐུལ་བ་ལྟར་ཟ་ཧོར་གྱི་བནྡེས་སྦྱར་བའི་ཡི་གེ་པ་ནི་དཔལ་གྲོང་སྔགས་རམས་
པ་ངག་དབང་དགེ་ལེགས་སོ།། །།